  Виталий Пронин 3-тӥ шуркынмонэ 45 арес  тырмонзэ пусйиз Станислав Габидуллович Набиуллин. Та йӧно воргорон мыло-кыдо пыриське удмуртлыкез ӝутонэ - ас котыраз люканы быгатэ Башкортостан шаерын улиӥсь удмуртъёсты. Станислав Габидуллович выжыосмес гажан мылкыд пыӵатэ будӥсь пиналъёслы но. Угось кивалтэ Башкириысь Янаул ёросысь Максимовской шор ёзо школаен.5-тӥшуркынмонэ 55 арессэ пусйиз Кияса ёрос муниципал кылдытэтлэн йырыз Александр Вячеславович Максимов. Та визьмо но кивалтонэз быгатыса радъясь воргорон мыло-кыдо пыриське «Удмурт кенеш» огазеяськонлэсь ужзэ азинтонэ. 2008-тӥ арын пыриськиз Дуннеысь фин-угор калыкъёслэн конгрессазы.  8-тӥ шуркынмонэ 75 арес тырме история наукаосъя докторлы, профессорлы Кузьма Иванович Куликовлы. Удмуртлыкез ӝутонэ, удмурт наукаез азинтонэ пыриськемез но тыршемез номырин воштонтэм. Пусъемын Кузебай Герд нимо национальной премиен.  11-тӥ шуркынмонэ 75 арес тырме удмуртлыкез ӝутонэ рос-прос пыриськись кышномуртлы Таисия Николаевна Зориналы. Та кырӟаны-вераны яратӥсь нылкышно «Удмурт кенеш» огазеяськонлэн Ленин ёросысь ёзэзлэн правлениезлэн ёзчиез луэ. Солэн кичӧлтэмезъя кылдытэмын удмурт кырӟанъя но эктонъя «Ӟардон» ансамбль. 15-тӥ шуркынмонэ 55 арессэ пусъёз Удмуртиысь калык артист, композитор Геннадий Иванович Бекманов. Со котьку но ӝутскем мылкыдын пыриське удмурт ужрадъёсы. Удмурт культураез ӝутонын тыршемез котыр ласянь адӟем карымон. 20-тӥ шуркынмонэ 65 арес тырме Грак ёросын удмуртлыкез ӝутӥсь-вырӟытӥсь нылкышнолы Лидия Михайловна Красильниковалы. Та йӧно но рос-прос кышномурт палэнэ уг кыльы одӥг удмурт ужрадлэсь но. Та удысын тыршемез понна Лидия Михайловна пусъемын Ашальчи Оки нимо премиен. Уно аръёссэ сӥзиз Лолошур-Возжи гуртысь шор ёзо школаын но покчиосты визьноданлы. 23-тӥ шуркынмонэ  55 аресссэ пусъёз Удмурт шаерысь тодмо суредась, Россиысь художникъёслэн огазеяськонзылэн ёзчиез, Удмурт Республикаысь искусство удысысь дано ужась Вячеслав Ильич Михайлов. Ӵапак со кылдытӥз «Удмурт кенеш» огазеяськонлэсь пуссэ. Удмурт калыкез, культураез гажан мылкыд со пыӵатэ Удмурт кун университетын дышетскисьёслы - доцент луыса тырше университетысь живописья кафедраын.  24-тӥ шуркынмонэ 75 арессэ пусъёз шаерысьтымы одӥгез яркытэз композитор, Россиысь но Удмуртиысь культура удысысь дано ужась Пантелей Николаевич Кузнецов. Со мыло-кыдо пыриське шаерамы, Ува ёросын удмуртлыкез ӝутонэ, удмурт культураез утёнэ но азинтонэ. Удмуртиын гинэ ӧвӧл, мукет улосъёсын но тодмо луиз ни Пантелей Николаевичлэн кичӧлтэмезъя кылдытэм «Купанча» ансамбль. 26-тӥ шуркынмонэ вордӥськемзэ - 55 арес тырмонзэ - пусъёз Сарапул городын удмуртъёсты ас котыраз огазеясь воргорон Александр Владимирович Селивёрстов. Кема аръёс ӵоже ини со кивалтэ «Удмурт кенеш» огазеяськонлэн Сарапул ёросысь но городысь ёзэныз. Тырше Сарапул городысь администрациын. Суредэз Любовь Широбоковалэн   